### M A N D Á T N A Z M L U V A

uzatvorená medzi nižšie uvedenými zmluvnými stranami podľa § 566 a nasl. zák. č. 513/1991 Zb., Obchodného zákonníka v spojení so zák. č. 586/2003 Z.z., o advokácii za nasledovných podmienok:

**MANDANT: Obec Selce**

IČO: 00 313 807

 DIČ: 2021121410

IČ DPH: nie je platiteľ DPH

 Sídlo: Selčianska cesta č. 132, 976 11 Selce

Konajúci prostredníctvom: Ján Kupec, starosta

Bankové spojenie: Prima banka Slovensko, a.s., Žilina

Číslo účtu IBAN: SK25 5600 0000 0012 0048 9001

E-mail: starosta@selce.sk

(ďalej len „mandant“)

a

**MANDATÁR: JUDr. Tatiana Č a r s k á, advokátka**

Zapísaná v zozname advokátov SR pod číslom 1425

IČO: 37 832 450

 DIČ: 1029645529

 IČ DPH: SK1029645529

Sídlo AK: Komenského 18B, 974 01 Banská Bystrica

Konajúci prostredníctvom: JUDr. Tatiana Čarská, advokátka

 Bankové spojenie: Tatra banka, a.s., Bratislava

 Číslo účtu IBAN: SK06 1100 0000 0026 2709 9314

E-mail: judrcarska@advokatkabb.sk, judrcarska@gmail.com

(ďalej len „mandatár“)

**………………………………………………………………………………………….....................**

**Článok 1**

**Predmet zmluvy**

1. JUDr. Tatiana Čarská je oprávnená vykonávať, na základe povolenia Slovenskej advokátskej komory so sídlom v Bratislave, *činnosť súkromného advokáta,* podľa zákona č. 586/2003 Z.z., o advokácii. Je zapísaná v zozname advokátov Slovenskej advokátskej komory *pod registračným číslom 1425.*
2. JUDr. Tatiana Čarská (ďalej len „mandatár“) sa zaväzuje *Obci Selce* (ďalej len „mandantovi“), ktorý je *právnickou osobou* a zároveň *samostatným územným samosprávnym a správnym celkom Slovenskej republiky*, poskytovať *kompletné právne služby požadované mandantom,* pri aplikovaní nasledovných právnych predpisov: zák. č. 369/1990 Zb. o obecnom zriadení v znení neskorších predpisov, zák. č. 138/1991 Zb. o majetku obcí v znení neskorších predpisov, zák. č. 278/1993 Z.z. o správe majetku štátu v znení neskorších predpisov, zák. č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, zákon č. 563/2009 Z. z. o správe daní, zák. č. 79/2015 Z. z. o odpadoch a o zmene a doplnení niektorých zákonov v znení neskorších predpisov, zák. č. 9/2010 Z.z. o sťažnostiach v znení neskorších predpisov, zák. č. 211/2000 Z.z. o slobodnom prístupe k informáciám v znení neskorších predpisov, zák. č. 85/1990 Zb. o petičnom práve v znení neskorších predpisov, zák. č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov, zák. č. 343/2015 Z.z. o verejnom obstarávaní v znení neskorších predpisov, zák. č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, zák. č. 71/1967 Zb. o správnom konaní (správny poriadok) v znení neskorších predpisov, zák. č. 372/1990 Zb. o priestupkoch v znení neskorších predpisov, zák. č. 513/1991 Zb., Obchodného zákonníka v znení neskorších právnych predpisov, zák. č. 40/1964 Zb., Občianskeho zákonníka v znení neskorších predpisov, zák. č. 311/2001 Z.z., Zákonníka práce v znení neskorších predpisov, zák. č. 116/1990 Zb. o nájme a podnájme nebytových priestorov v znení neskorších predpisov, zák. č. 162/1995 Z.z., o katastri nehnuteľností a o zápise vlastníckych a iných práv k nehnuteľnostiam v znení neskorších predpisov, vyhl. č. 461/2009 Z. z., ktorou sa vykonáva zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov, zák. č. 233/1995 Z.z., o súdnych exekútoroch a exekučnej činnosti (Exekučný poriadok) v znení neskorších predpisov, a pod..
3. Mandatár sa zaväzuje poskytovať mandantovi právne služby bližšie vymedzené v predchádzajúcom odsekupredovšetkým *formou:*
4. právnych rád a osobných, telefonických alebo emailových konzultácií so zamestnancami mandanta pri uplatňovaní právnych predpisov a pri výkone ich práce;
5. vypracovávaním organizačno-právnych a pracovno-právnych predpisov obce (štatút obce, rokovací poriadok obecného zastupiteľstva a obecnej rady, všeobecne záväzné nariadenia obce, zásady hospodárenia s majetkom obce, organizačný poriadok obecného úradu, pracovný poriadok, spisový poriadok, skartačný poriadok a dodatkov k nim);
6. upozorňovaním na nové právne predpisy, resp. zmeny pôvodných právnych predpisov;
7. osobnou účasťou na zasadnutiach orgánov a komisií mandanta;
8. prípravy a spisovania listín podľa požiadaviek mandanta;
9. prípravy a spisovania zmlúv, dohôd, žalôb, vyjadrení, listov, riadnych a mimoriadnych opravných prostriedkov a pod.;
10. zastupovaním mandanta v konaniach pred súdmi, orgánmi štátnej správy, notármi, exekútormi a ďalšími tretími osobami na území SR;
11. poskytovaním bežných právnych služieb aj pre právnické osoby, ktorých zakladateľom je mandant a pod..
12. Mandatár je ďalej povinný poskytovať mandantovi právne služby pri výkone samosprávnej pôsobnosti mandanta a pri výkone prenesenej pôsobnosti štátnej správy na mandanta, a to aj podľa osobitných právnych predpisov neuvedených v ods. 2 tohto článku.
13. Miestom poskytovania právnych služieb bude spravidla advokátska kancelária mandatára (Komenského 18B, 974 01 Banská Bystrica), resp. miesto určené po dohode zmluvných strán pre jednotlivý prípad.
14. Mandant týmto, podľa § 31 zák. č. 40/1964 Zb. v platnom znení, Občianskeho zákonníka, *s p l n o m o c ň u j e JUDr. Tatianu Čarskú, advokátku,*so sídlom Komenského 18B, 974 01 Banská Bystrica, aby ho zastupovala pri všetkých úkonoch v rozsahu uvedenom vyššie (predmet plnenia), súčasne sa mandant zaväzuje, že na požiadanie udelí v prípade potreby v tomto rozsahu mandatárovi osobitné písomné plnomocenstvo.
15. Táto zmluva sa uzatvára *na dobu neurčitú.*

**Článok 2**

**Odmena**

1. Za poskytovanie vyššie uvedených právnych služieb bola medzi zmluvnými stranami dohodnutá, podľa 2 ods. 2 písm. b) a § 5 vyhl. Ministerstva spravodlivosti SR č. 655/2004 Z.z.,o odmenách a náhradách advokátov za poskytovanie právnych služieb, *paušálna mesačná odmena vo výške 380,- Eur s DPH (316,67 Eur bez DPH).*
2. Mandatár má popri nároku na odmenu nárok aj na náhradu hotových výdavkov, ktoré účelne a preukázateľne vynaložil v súvislosti s poskytovaním právnych služieb, najmä na súdne a iné poplatky, cestovné, výdavky na znalecké posudky, preklad, odpisy a pod.;tieto hotové výdavky uhradí mandant v skutočnej výške a na základe faktúry mandatára.

3. Podkladom pre zaplatenie odmeny budú faktúry mandatára. Mandant je povinný splniť peňažný záväzok *v lehote splatnosti 14 dní od vystavenia faktúry.* Mandant sa zaväzuje *odmenu za poskytované právne služby* platiť na účet mandatára vedený v: Tatra banka, a.s., Bratislava, *číslo účtu IBAN: SK06 1100 0000 0026 2709 9314.*

4. Mandant berie na vedomie, že pri určení trov súdneho konania, ktorých náhrada sa priznáva proti fyzickej alebo právnickej osobe, sa odmena advokáta určí podľa ustanovení vyhl. č. 655/2004 Z.z. o tarifnej odmene.

**Článok 3**

**Práva a povinnosti zmluvných strán**

1. Mandatár je povinný:
	1. postupovať pri zariaďovaní záležitostí mandanta s odbornou starostlivosťou;
	2. chrániť a presadzovať práva a záujmy mandanta, ktoré pozná alebo musí poznať;
	3. oznámiť mandantovi všetky okolnosti, ktoré zistil pri zariaďovaní záležitostí mandanta, a ktoré môžu mať vplyv na zmenu pokynov mandanta;
	4. riadiť sa pokynmi mandanta; od pokynov mandanta sa môže odchýliť, len ak je to naliehavo nevyhnutné v záujme mandanta a mandatár nemôže včas dostať jeho súhlas a tiež ak sú pokyny mandanta v rozpore so všeobecne záväznými právnymi predpismi – takýmito pokynmi nie je mandatár nimi viazaný; o tomto mandatár vhodným spôsobom poučí mandanta;
	5. konať čestne, svedomito, dôsledne využívať všetky právne prostriedky a uplatňovať v záujme mandanta všetko, čo podľa svojho presvedčenia pokladá za prospešné;
	6. dbať na účelnosť na hospodárnosť poskytovaných právnych služieb;
	7. pri poskytovaní právnych služieb postupovať tak, aby neznižoval dôstojnosť advokátskeho stavu; v záujme toho je povinný dodržiavať pravidlá profesijnej etiky a iné pravidlá, ktoré určuje predpis Slovenskej advokátskej komory;
	8. zachovávať mlčanlivosť o skutočnostiach, o ktorých sa dozvedel v súvislosti s poskytovaním právnych služieb mandantovi;
	9. odovzdať mandantovi bez zbytočného odkladu veci, ktoré za neho prevzal pri vybavovaní záležitostí mandanta.
2. Mandant je povinný poskytovať mandatárovi spolupôsobenie, ktoré je nevyhnutné k plneniu povinností mandatára. V tejto súvislosti je preto mandant povinný poskytnúť mandatárovi všetky veci a informácie, ktoré môže poskytnúť len on.

**Článok 4**

**Skončenie zmluvy**

1. Zmluva zaniká:
	1. výpoveďou mandanta-bod 2;
	2. výpoveďou mandatára-bod 3;
	3. zánikom mandanta alebo smrťou mandatára;
	4. dohodou zmluvných strán.
2. *Mandant môže zmluvu vypovedať* bez uvedenia výpovedného dôvodu, s účinnosťou k poslednému dňu tretieho kalendárneho mesiaca nasledujúceho po mesiaci, v ktorom bola výpoveď doručená mandatárovi. Mandatár je povinný odo dňa účinnosti výpovede nepokračovať v činnosti, ktorá je predmetom tejto zmluvy. K ochrane mandanta je však mandatár povinný upozorniť ho na opatrenia, ktoré sú potrebné k tomu, aby sa zabránilo škode, ktorá mandantovi bezprostredne hrozí a to nedokončením činnosti, ktorá súvisí s činnosťou mandatára. Mandatár má nárok, za činnosť riadne uskutočnenú do účinnosti výpovede mandanta, na primeranú časť odmeny. Pri jej výške sa prihliada k rozsahu činnosti, ktorú mandatár riadne uskutočnil pri plnení svojej činnosti.
3. *Mandatár môže zmluvu vypovedať*s účinnosťou k poslednému dňu tretieho kalendárneho mesiaca nasledujúceho po mesiaci, v ktorom bola výpoveď doručená mandantovi. Ku dňu účinnosti výpovede mandatára zaniká záväzok mandatára bližšie vymedzený v článku 1 tejto zmluvy. Pokiaľ by však prerušením činnosti mandatára hrozil mandantovi vznik škody, je mandatár povinný upozorniť mandanta vo výpovedi na to, aké opatrenia je povinný urobiť k odvráteniu škody. Mandatár je povinný takéto opatrenia urobiť sám, ak ich nemôže urobiť mandant alebo osoby ním poverené. Mandatár má nárok, za činnosť riadne uskutočnenú do účinnosti výpovede, na primeranú časť odmeny. Pri jej výške sa prihliada k rozsahu činnosti, ktorú mandatár riadne uskutočnil pri plnení svojej činnosti.

**Článok 5**

**Záverečné ustanovenia**

1. Zmluvné strany berú na vedomie, že ostatné vzťahy bližšie touto zmluvou neupravené, sa riadia zák. č. 513/1991 Zb., Obchodným zákonníkom, zák. č. 586/2003 Z.z., o advokácii a vyhl. č. 655/2004 Z.z., o odmenách a náhradách advokátov za poskytovanie právnych služieb.
2. Zmluvné strany sa dohodli, že akékoľvek zmeny tejto zmluvy budú uzatvorené vo forme písomného dodatku a v znení odsúhlasenom obidvomi zmluvnými stranami.
3. Táto zmluva nadobúda platnosť dňom podpisu poslednej zmluvnej strany a *účinnosť dňom 01.01.2018.*

4. Táto zmluva je vyhotovená vo  dvoch (2) vyhotoveniach s platnosťou originálu, pričom každá zmluvná strana obdrží jedno vyhotovenie zmluvy.

5. Zmluvné strany vyhlasujú, že zmluvu si prečítali a porozumeli jej obsahu. Na znak súhlasu s jej obsahom ju vlastnoručne podpisujú.

V Selciach, dňa ...........................

**MANDANT: Obec Selce** ................................................

 Ján Kupec, starosta

V Banskej Bystrici, dňa ..........................

**MANDATÁR:** **JUDr. Tatiana Čarská, advokátka** ................................................ pečiatka a podpis